1000 spejdere og 100 hjælpere har siden lørdag været samlet i Mosbjerg på spejderlejren, der går under navnet Vendelbo Jamborette. Spejderlejren er en tilbagevendende begivenhed, der afholdes hvert femte år. Spejdere fra Danmark såvel som udlandet er strømmet til, og har igennem hele ugen lavet masser af aktiviteter. Der er blevet lavet træarbejde, bagt snobrød, leget lege og meget mere. Se med 19.30, når Parasollen med Flemming Retbøll i spidsen sender direkte fra lejren, hvor der skal bindes knob, bygges bivuakker og så forsøger vi at finde ud af, hvad livet som spejder går ud på, og hvad der er så fantastisk ved det.

Referat:
Der står bål, knob og bivuak-bygning på programmet, når Parasollen fredag sender live fra en kæmpe spejderlejr.